**2/A. feladat**

Melyik sorát érintik és milyen irányba (+ vagy –) a következő gazdasági események az éves beszámoló eredménykimutatásának (az összköltségesnek és a forgalmisnak is)?

1. Növendékállat értékesítés önköltsége.
2. Késztermékek többlete (nem adminisztrációs hibából ered).
3. Áruszállító teherautó terv szerinti értékcsökkenése.
4. Másik társaság hiteltartozásának átvállalása, ha pénzügyi teljesítésre nem került sor a tárgyévben.
5. Befektetési célú kötvény vásárlás esetén a vételárban levő kamat.
6. Apportba átadott tárgyi eszköz nettó értéke, ha az kevesebb, mint a társasági szerződés szerinti érték.
7. Vevőnek adott engedmény fizetési határidőn belül történő pénzügyi rendezés esetén (skontó).
8. Befektetési célú részvény apportba történő átadása, ha az több, mint a társasági szerződés szerinti érték.
9. Forgatási célú részesedések értékesítésének árfolyam nyeresége.
10. Befektetési célú részesedések értékvesztésének visszaírása.

**4. FELADAT**

A cash flow kimutatás mely részeit (működési, befektetési, finanszírozási) és mekkora összeggel (+/–) érintik végső soron a következő gazdasági események hatásai?

1. 1 000 eFt könyv szerinti értékű, befektetett eszközök között nyilvántartott kötvényt értékesítettek 1 200 eFt-ért. Az eladási árban megtérített kamat 50 eFt volt.
2. Hosszú lejáratú hitelfelvétel 1 000 eFt, tőketörlesztés nem volt. Tárgyévben 60 eFt kamatot utaltak át.
3. Visszavásárolt és bevont részvények névértéke 2 000 eFt, visszavásárlási értéke 3 000 eFt.
4. Pénzügyileg rendezett, kapott osztalék 4 000 eFt.
5. 3 000 eFt értékű tárgyi eszköz beszerzésből 2 500 eFt került kiegyenlítésre.
6. Jövőbeni költségre képzett céltartalék 2 000 eFt.

**6. FELADAT**

A DE–VIZA Kft. devizás értékelésével kapcsolatos információk az alábbiak.

|  |  |
| --- | --- |
| **Egyenlegek 20X1. december 31-én.** | eFt-ban |
| – Aktív időbeli elhatárolás (beruházási hitel nem realizált árfolyamvesztesége) | 120 |
| – Egyéb céltartalék (nem realizált árfolyamveszteségre) | 72 |
| – Külföldi vevők (40 ePENGŐ) | 3 900 |
| – Beruházási és fejlesztési hitel (80 ePENGŐ) (Tárgyi eszközhöz kapcsolódik) | 7 600 |
| – Külföldi szállítók (5 ePENGŐ) (forgóeszközökhöz kapcsolódik) | 520 |

Egyéb információk:

* A vállalkozás a devizás tételeit MNB árfolyamon értékeli.
* A fordulónapi devizaárfolyam 100 Ft/PENGŐ.
* A vállalkozásnak más devizás eszköze, forrása nincs.
* A vállalkozás a devizában fizetendő beruházási és fejlesztési hitel árfolyamveszteségét elhatárolja. Az 5 éves teljes futamidőből a fordulónapig (20X2. dec. 31-ig) négy év telt el.

**FELADAT**

Határozza meg az elhatárolható árfolyamveszteség összegét, és könyvelje a megismert adatokból következő év végi gazdasági eseményeket!

**Megoldások**

**2/A. feladat**

|  |  |  |
| --- | --- | --- |
| **Sor-szám** | **Összköltség eljárással készülő eredménykimutatás** | **Forgalmi költség eljárással készülő eredménykimutatás** |
| 1. | STK ÁV (-) | Értékesítés elszámolt közvetlen önköltsége |
| 2. | Egyéb bevétel (+ és –, hatás 0)STK ÁV + SEEÁÉ (–) | Egyéb bevétel (+ és –, hatás 0) |
| 3. | Értékcsökkenési leírás | Értékesítési, forgalmazási költségek |
| 4. | Egyéb ráfordítás + és –, hatás 0 | Egyéb ráfordítás + és –, hatás 0 |
| 5. | Befektetett pénzügyi eszközből származó bevételek, árfolyamnyereségek – | Befektetett pénzügyi eszközből származó bevételek, árfolyamnyereségek – |
| 6. | Egyéb bevétel – | Egyéb bevétel – |
| 7. | Pénzügyi műveletek egyéb ráfordítása + | Pénzügyi műveletek egyéb ráfordítása + |
| 8. | Részesedésekből származó ráfordítások, árfolyamveszteségek+ | Részesedésekből származó ráfordítások, árfolyamveszteségek+ |
| 9. | Pénzügyi műveletek egyéb bevétele + | Pénzügyi műveletek egyéb bevétele + |
| 10. | Részesedések értékpapírok, bankbetétek értékvesztése (–) | Részesedések értékpapírok, bankbetétek értékvesztése (–) |

**4. feladat**

1. MCF + 50 eFt; BCF + 1 150 eFt
2. MCF – 60 eFt; FCF + 1 000 eFt
3. FCF – 3 000 eFt
4. BCF + 4 000 eFt
5. BCF – 2 500 eFt
6. Nincs hatással egyik cash flow-ra sem

**6. feladat**

Az év végi átértékelések elszámolása

*T 3.Külföldi vevők - K 8.Pénzügyi műv. egyéb ráford. 100*

*T 8.Pénzügyi műv. egyéb ráford. - K 4.Beruházási és fejlesztési hitelek 400*

*T 4.Külföldi szállítók - K 8.Pénzügyi műv. egyéb ráford. 20*

A halmozott árfolyamveszteségből a beruházási és fejlesztési hitelhez kapcsolódó rész elhatárolása

*T 3.Halasztott ráfordítások - K 8.Pénzügyi műv. egyéb ráfordításai 280*

Elhatárolt árfolyamveszteséggel kapcsolatos céltartalék képzés

(120 + 280) \* 0,8 = 320 eFt és 320 – 72 = 248 eFt

*T 8.Egyéb ráfordítások - K 4.Egyéb céltartalékok 248*

Lekötött tartalék átvezetése: (400 – 320) – (120 – 72) = 32 eFt, vagy 280 – 248 = 32 eFt

*T 4.Eredménytartalék - K 4.Lekötött tartalék 32*